wickkiey/tamil-wikipedia-markdown huggingface dataset:
# ஜி-7



**ஜி-7** எனில் முன்னேறிய நாடுகள் எனக்கருதப்படும், வளர்ந்த பொருளாதாரங்களைக் கொண்ட ஏழு நாடுகள் இருக்கும் அமைப்பாகும். இதில் கனடா, பிரான்ஸ், ஜெர்மனி, இத்தாலி, ஜப்பான், பிரிட்டன் மற்றும் அமெரிக்கா ஆகிய நாடுகள் இடம் பெற்றுள்ளது.  

சுதந்திரம், மனித உரிமை, ஜனநாயகம், சட்டம் ஒழுங்கு, செழிப்பு மற்றும் நிலையான வளர்ச்சி போன்ற முக்கிய கொள்கைகளோடு தங்கள் சமூகம் இருப்பதாக இந்த நாடுகள் தங்களை கருதிக் கொள்கிறது.  

1975ல், உலக பொருளாதார நெருக்கடிக்கான தீர்வுகளை தேடும் முயற்சியில் தங்களின் யோசனைகளை பரிமாற்றிக் கொள்வதற்காக ஆறு நாடுகள் கூடி சந்தித்தன. அதற்கு அடுத்த ஆண்டு கனடா இந்த அமைப்பில் உறுப்பினரானது. 1998இல் உறுப்பினரான ரஷ்யா உக்ரைனின் அங்கமாக இருந்த கிரிமியாவை தன்னுடன் 2014இல் இணைத்துக் கொண்டதால் நீக்கப்பட்டது. அதன்பின் ஜி8 மீண்டும் ஜி7 ஆனது.  

ஆண்டு முழுவதும் அவ்வப்போது, ஜி7 உறுப்பு நாடுகளின் அமைச்சர்கள் மற்றும் அதிகாரிகள், சில முக்கிய விஷயங்களை விவாதிக்கக் கூடுவார்கள்.  

ஆண்டுதோறும் இந்த மாநாடு இரண்டு நாட்களுக்கு நடைபெறும். ஒவ்வொரு ஆண்டும் ஒவ்வொரு நாடு, இதன் தலைவராக சுழற்சி முறையில் இருக்கும். அந்த நாடே அந்த ஆண்டிற்கான மாநாட்டை நடத்தும்.  

ஆற்றல் உற்பத்தி கொள்கை, பருவ நிலை மாற்றம், பூமி வெப்பமடைதல் மற்றும் உலகபாதுகாப்பு ஆகியவை அங்கே விவாதிக்கப்படும் சில விஷயங்களாகும். மாநாட்டின் இறுதியில் என்னவெல்லாம் ஒப்புக்கொள்ளப்பட்டதோ, அவையெல்லாம் அறிக்கையாக வெளியிடப்படும்.  
## சிறப்பு அழைப்பாளர்கள்
ஜி7 மாநாட்டில் அதன் உறுப்பு நாடுகளின் தலைவர்களோடு, ஐரோப்பிய ஒன்றியத்தின் தலைவர் மற்றும் ஐரோப்பிய கவுன்சிலின் தலைவரும் கலந்து கொள்வார்கள். பொதுவாக மற்ற நாடுகளின் பிரதிநிதிகள் மற்றும் பன்னாட்டு அமைப்புகளும் இதில் கலந்து கொள்ள அழைப்பு விடுக்கப்படும்.  

## சவால்களும், விமர்சனங்களும்
தற்போதைய காலத்திற்கு தொடர்பில்லாமல் இருக்கிறது என்று ஜி7 குழு விமர்சிக்கப்பட்டாலும், இதனால் சில நன்மைகள் கடந்த காலங்களில் நடந்திருக்கின்றன. எய்ட்ஸ், காச நோய், மலேரியாவுக்கு எதிராக போராட சர்வதேச நிதி திரட்ட இந்த ஜி7 குழு உதவி இருக்கிறது. இதனால் 2002ஆம் ஆண்டில் இருந்து 27 மில்லியன் மக்களின் உயிர்கள் காப்பாற்றப்பட்டுள்ளதாக கூறப்படுகிறது. 2016 பாரீஸ் காலநிலை ஒப்பந்தம்த்தை அமல்படுத்த இந்த மாநாடு உந்துகோலாக இருந்ததாக கூறப்படுகிறது.  

ஜி7 நாடுகளுக்குள் அதிகளவில் கருத்து வேறுபாடுகள் உள்ளது. இறக்குமதிக்கான வரி மற்றும் காலநிலை மாற்றம் குறித்த பேச்சுவார்த்தைகளில் கடந்தாண்டு கனடாவில் நடைபெற்ற மாநாட்டில் அமெரிக்க அதிபர் டோனால்ட் டிரம்ப் முரண்பட்டார். சமகால சர்வதேச அரசியல் மற்றும் பொருளாதாரங்களை இந்த மாநாடு பிரதிபலிக்கவில்லை என்ற குற்றச்சாட்டும் இருக்கிறது. ஆப்பிரிக்கா மற்றும் லத்தீன் அமெரிக்காவின் எந்த நாடுகளும் இந்த ஜி7-ல் இடம் பெறவில்லை. மேலும் பொருளாதாரம் வேகமாக வளர்ந்து வரும் இந்தியா, பிரேசில் போன்ற நாடுகள், ஜி-20-ல் இடம் பெற்றிருந்தாலும் ஜி7-ன் உறுப்பினர்களாக இல்லை  
## இதனையும் காண்க
- ஜி-20
- ஜி4
# மாநிலங்களவைத் துணைத் தலைவர்


**மாநிலங்களவைத் துணைத் தலைவர்** (Deputy Chairperson of the Rajya Sabha-IAST : ராஜ்ய சபா ) என்பவர் மாநிலங்களவையின் தலைவர் (இந்தியக் குடியரசுத் துணைத்தலைவர்) இல்லாத நிலையில் மாநிலங்களவையின் நடவடிக்கைகளுக்குத் தலைமை தாங்குகிறார். துணைத் தலைவர் மாநிலங்களவை உறுப்பினர்களால் தேர்ந்தெடுக்கப்படுகிறார்.  

## மாநிலங்களவைத் துணைத் தலைவர்களின் பட்டியல்
| முதல் | வரை |  |  |  |
| --- | --- | --- | --- | --- |
| 1 | எஸ். வி. கிருஷ்ணமூர்த்தி ராவ் | 31 மே 1952 | 2 ஏப்ரல் 1956 | இந்திய தேசிய காங்கிரசு |
| 25 ஏப்ரல் 1956 | 1 மார்ச்சு 1962 |  |  |  |
| 2 | வயலட் ஆல்வா | 19 ஏப்ரல் 1962 | 2 ஏப்ரல் 1966 |  |
| 7 ஏப்ரல் 1966 | 16 நவம்பர் 1969 |  |  |  |
| 3 | பி.டி.கோப்ரகடே | 17 திசம்பர் 1969 | 2 ஏப்ரல் 1972 | இந்தியக் குடியரசுக் கட்சி |
| 4 | கோதே முராஹரி | 13 ஏப்ரல் 1972 | 2 ஏப்ரல் 1974 | சம்யுக்தா சோசலிச கட்சி |
| 26 ஏப்ரல் 1974 | 20 மார்ச்சு 1977 |  |  |  |
| 5 | இராம் நிவாஸ் மிர்தா | 30 மார்ச்சு 1977 | 2 ஏப்ரல் 1980 | இந்திய தேசிய காங்கிரசு |
| 6 | சியாம்லால் யாதவ் | 30 சூலை 1980 | 4 ஏப்ரல் 1982 |  |
| 28 ஏப்ரல் 1982 | 29 திசம்பர் 1984 |  |  |  |
| 7 | நச்மா எப்துல்லா | 25 சனவரி 1985 | 20 சனவரி 1986 |  |
| 8 | எம் எம் ஜேக்கப் | 26 பிப்ரவரி 1986 | 22 அக்டோப்ரர் 1986 |  |
| 9 | பிரதிபா பாட்டில் | 18 நவம்பர் 1986 | 5 நவம்பர் 1988 |  |
| (7) | நச்மா எப்துல்லா | 18 நவம்பர் 1988 | 4 சூலை 1992 |  |
| 10 சூலை 1992 | 4 சூலை 1998 |  |  |  |
| 9 சூலை 1998 | 10 சூன் 2004 |  |  |  |
| 10 | கா. ரஹ்மான்கான் | 22 சூலை 2004 | 2 ஏப்ரல் 2006 |  |
| 12 மே 2006 | 2 ஏப்ரல் 2012 |  |  |  |
| 11 | பி. ஜே. குரியன் | 21 ஆகத்து 2012 | 1 சூலை 2018 |  |
| 12 | ஹரிவன்ஷ் நாராயணன் சிங் | 9 ஆகத்து 2018 | 9 ஏப்ரல் 2020 | ஐக்கிய ஜனதா தளம் |
| 14 செப்டம்பர் 2018 | *பதவியில்* | } |  |  |

## மேலும் பார்க்கவும்

- இந்தியக் குடியரசுத் துணைத்தலைவர் (மாநிலங்களவைத் தலைவர்)
- இந்திய மக்களவைத் தலைவர்
- மக்களவை துணை சபாநாயகர்
- ராஜ்யசபாவில் அவைத் தலைவர்
- மாநிலங்களவை எதிர்க்கட்சித் தலைவர்
- மக்களவையில் அவைத் தலைவர்
- மக்களவை எதிர்க்கட்சித் தலைவர்
- ராஜ்யசபாவின் பொதுச் செயலாளர்
# குளோயி கிரேசு மொரெட்சு



**குளோயி கிரேசு மொரெட்சு** (ஆங்கிலம்: Chloë Grace Moretz; ; பிறப்பு - பிப்ரவரி 10, 1997) ஒரு ஐக்கிய அமெரிக்க நடிகை ஆவார். நான்கு எம்டிவி விருதுகள், இரண்டு பீப்பிள்சு சாய்சு விருதுகள், இரண்டு சனி விருதுகள், மற்றும் இரண்டு குழந்தை நடிகர்கள் விருதுகள் ஆகியவற்றை வென்றுள்ளார்.  

சிறுவயதிலிருந்தே நடிக்கத் துவங்கியுள்ளார். நாடகத் தொடர் *டெஸ்பரேட் ஹவுஸ்வைவ்ஸ்* (2006–07) இல் நடித்துள்ளார். *500 டெய்சு ஆப் சம்மர்* (2009), மார்ட்டின் ஸ்கோர்செசியின் *ஹியூகோ* (2011), *மூவி 43* (2013), *த ஈகுவலைசர்* (2014) ஆகிய திரைப்படங்களில் நடித்துள்ளார். 2010 இல் வெளிவந்த *கிக்-ஆசு* மீநாயகன் திரைப்படத்தினால் பெரிதும் பிரபலமானார்.
# டானியல்சு (இயக்குநர்கள்)



**டானியல் குவான்** மற்றும் **டானியல் சய்னர்ட்**, இருவரும் இணைந்து **டானியல்சு** என்று அறியப்படுகிறார்கள். இருவரும் திரைப்பட இயக்குநர்கள் மற்றும் திரைக்கதை ஆசிரியர்கள் ஆவர். பல்வேறு இசை காணொளிகளை இயக்கியுள்ளனர். பிரபலமான டிஜே சினேக்கின் *டர்ன் டவும் பார் வாட்* (2013) பாடலின் காணொளியினை இயக்கியுள்ளனர். *சுவிசு ஆர்மி மேன்* (2016) மற்றும் *எவரிதிங் எவரிவேர் ஆல் அட் ஒன்சு* (2022) திரைப்படங்களினை இயக்கியுள்ளனர். *எவரிதிங் எவரிவேர் ஆல் அட் ஒன்சு* திரைப்படம் எ24 பிலிம்ஸ்சின் அதிக வருவாய் ஈட்டிய திரைப்படமாகும்.
# சுவிசு ஆர்மி மேன்



***சுவிசு ஆர்மி மேன்*** (ஆங்கிலம்: Swiss Army Man) 2016 ஆம் ஆண்டில் வெளிவந்த ஒரு ஐக்கிய அமெரிக்க நகைச்சுவைத் திரைப்படம் ஆகும். டானியல் சய்னர்ட் மற்றூம் டானியல் குவான் (இருவரும் திரைப்பட இயக்குநர்களாக அறிமுகம்) இத்திரைப்படத்தினை இயக்கியுள்ளனர். பால் டானோ, டேனியல் ராட்க்ளிஃப், மற்றும் மேரி எலிசபெத் வின்ச்டீத் ஆகியோர் நடித்துள்ளனர்.  

2016 சனவரி 22 அன்று சன்டான்சு திரைப்படத் திருவிழாவில் வெளியிடப்பட்டது. மேலும், சூன் 24, 2016 அன்று ஐக்கிய அமெரிக்காவில் வெளியானது. திரைப்பட விமர்சகர்களால் வரவேற்கப்பட்டது.
# மகதி ஏரி



**மகதி ஏரி** (**Lake Magadi**), கிழக்கு ஆப்பிரிக்காவின் கென்யா நாட்டின் தென்பகுதியில் உள்ளது. இதன் தெற்கில் தான்சானியா நாட்டில் நாட்ரோன் ஏரி உள்ளது. மகதி ஏரி 100 சதுர கிலோ மீட்டர் பரப்பளவு கொண்டது. மகதி ஏரியின் நீர்ப்பிடிப்பு பகுதிகள் எரிமலை பாறைகளால் ஆனதால், ஏரியின் நீர் செந்நிறமாக காட்சியளிக்கிறது. கோடைக்காலத்தில் இந்த ஏரியின் நீர் 80% அளவிற்கு சோடியம் பைகார்பனேட்டு எனும் காரத் தன்மை மற்றும் அமிலத் தன்மை கொண்டதால், மனிதர்கள் மற்றும் விலங்கினங்கள் நீர் அருந்த தகுதி அற்றதாக உள்ளது. கோடைக்காலத்தில் பிளமிங்கோ எனும் பெரும் பூநாரைகள் மட்டுமே இந்த ஏரிப்பகுதியில் காணப்படுகிறது.  

இந்தியாவின் டாடா குழுமம் 2005-ஆம் ஆண்டு முதல் மகதி ஏரியின் நீரிலிருந்து தொழிற்சாலைகளுக்கு தேவையான சோடா உப்பு தயாரிக்கிறது.  

## இதனையும் காண்க
- நாட்ரோன் ஏரி

- Baker, B.H. 1958. Geology of the Magadi area. Report of the Geological Survey of Kenya, 42, 81 pp.
- Behr, H.J. 2002. Magadiite and Magadi chert: a critical analysis of the silica sediments in the Lake Magadi Basin, Kenya. SEPM Special Publication 73, p.&nbsp;257-273.
- Eugster, H.P. 1970. Chemistry and origin of the brines from Lake Magadi, Kenya. Mineralogical Society of America Special Paper, No. 3, p.&nbsp;215-235.
- Eugster, H.P. 1980. Lake Magadi, Kenya, and its Pleistocene precursors. In Nissenbaum, A. (Editor) Hypersaline brines and evaporitic environments. Elsevier, Amsterdam, pp.&nbsp;195–232.
- Jones, B.F., Eugster, H.P., and Rettig, S.L. 1977. Hydrochemistry of the Lake Magadi basin, Kenya. Geochimica et Cosmochimica Acta, v. 41, p.&nbsp;53-72.
# ஜெப்ரி டாமர்



**ஜெப்ரி லயோனல் டாமர்** (ஆங்கிலம்: Jeffrey Lionel Dahmer; ; மே 21, 1960&nbsp;– நவம்பர் 28, 1994), ஒரு ஐக்கிய அமெரிக்க கொலையாளி மற்றும் பாலியல் குற்றங்களை செய்தவர். 1978 முதல் 1991 வரை பதினேழு நபர்கள் மற்றும் சிறுவர்களை கொலை செய்து, உடல்களை வெட்டியுள்ளார். கொலைசெயதவர்களின் பிணங்களுடன் பாலுறவு கொண்டு, நரமாமிசம் உண்டுள்ளார்.  

மனநோயாலியாக கண்டறியப்பட்டார். இருந்தாலும் அவரினை நீதிமன்றம் நிலையுடையவராக குறியிட்டு குற்றவாளியாக அறிவித்தது. பிப்ரவரி 17, 1992 பதினைந்து ஆயுள் தண்டனைகளை விதித்தது. பின்னர், 1978 ஒகையோவில் மேலும் ஒரு ஆயுள் தண்டனையினைப் பெற்றார்.  

நவம்பர் 28, 1994 அன்று கிறிசுதோபர் சுகார்வரால் சிறையில் கொல்லப்பட்டார்.
# ஷாலின் மரிய லாரன்ஸ்

**ஷாலின் மரிய லாரன்ஸ்** (*Shalin Maria Lawrence*, பிறப்பு :ஆகத்து 25,1983) ஓர் எழுத்தாளரும், பெண்ணியவாதியும், சமூக செயற்பாட்டாளரும் ஆவார். இவர் தலித்தியம், பெண்ணியம், சமூக சீர்திருத்தம், இலக்கியம் என பல தளங்களில் இயங்கி வருகிறார். தலித்துகளுக்கு எதிரான வன்முறை, சென்னையின் பூர்வகுடிகளுக்கு இழைக்கப்படும் அநீதிகள், திருநங்கைகள், பால் முதுமையினரின் சமூக முன்னேற்றம், கட்டாய இடப்பெயர்வுகள், பெண்களுகள் சந்திக்கும் அன்றாட சிக்கல்கள், மனிதக்கழிவுகளே மனிதர்களை அகற்றும் கொடுமைகளை எதிர்த்தல் உள்ளிட்ட பல தரப்பட்ட சிக்கல்கள்கள் குறித்து குரல் கொடுத்து போராடி வருகிறார். வடசென்னைக்காரி, சண்டைக்காரிகள் : ஆண்களைப் புண்படுத்தும் பக்கங்கள், ஜென்சி ஏன் குறைவாக பாடினார் ஆகிய நூல்களை எழுதியுள்ளார்.  

## எழுதிய நூல்கள்
1. வடசென்னைக்காரி
1. ஜென்சி ஏன் குறைவாக பாடினார்
1. சண்டைக்காரிகள் : ஆண்களைப் புண்படுத்தும் பக்கங்கள் - 2022
# சி. வி. ஆனந்த போசு


**சி. வி. ஆனந்த போசு** (*C. V. Ananda Bose*) மேற்கு வங்காளத்தின் கவர்னர் மற்றும் இந்திய அரசியல்வாதி மற்றும் இந்திய நிர்வாக சேவையில் பணியாற்றிய முன்னாள் அரசு ஊழியர் ஆவார்.  

ஆனந்த போசு தற்பொழுது மேற்கு வங்க ஆளுநராக நியமிக்கப்பட்டுள்ளார். இவர் அரசு ஊழியர், வீட்டு வசதி நிபுணர், எழுத்தாளர் மற்றும் பேச்சாளர், அரசாங்க செயலாளர் என பல பதவிகளை வகித்துள்ளார். இந்தியாவின் தலைமைச் செயலாளர் மற்றும் பல்கலைக்கழக துணைவேந்தராகவும் பணியாற்றியுள்ளார். இவர் ஐக்கிய நாடுகளின் ஆலோசனைக் குழு உறுப்பினராகவும், *கேபிடடு அலையன்சின்* தலைவராக உள்ளார். ஐக்கிய நாடுகளின் வாழ்விடம் ஆளும் குழுவின் உறுப்பினராகவும் இருந்துள்ளார்.  

## கல்வி
போசு கேரள மாநிலம் கோட்டயத்தில் சனவரி 2, 1951ஆம் ஆண்டு பிறந்தார். இவர் பிலானி, சங்கணாச்சேரி உள்ளிட்ட இடங்களில் உள்ள கல்வி நிறுவனங்களில் உயர் கல்வி கற்றுள்ளார்.  

## நிர்வாகப் பணி
1977-ல் இந்திய ஆட்சிப்பணி தேர்வில் தேர்வு செய்யப்பட்டு கேரள பிரிவினை சார்ந்தவர்.
# அரசு மருத்துவக் கல்லூரி, சங்காரெட்டி


**அரசு மருத்துவக் கல்லூரி, சங்காரெட்டி** (*Government Medical College, Sangareddy*) இந்தியாவின் தெலுங்கானா மாநிலம் , சங்காரெட்டி மாவட்டத்தில் அமைந்துள்ளது.  

## வரலாறு
₹30 கோடி செலவில் கட்டப்பட்ட இம்மருத்துவக் கல்லூரி 2022 ஆம் ஆண்டில் கட்டி முடிக்கப்பட்டது. சங்காரெட்டி மருத்துவக் கல்லூரிக்கு 2022-2023 ஆம் ஆண்டு முதல் 150 இளங்கலை மாணவர்களுடன் வகுப்புகளைத் தொடங்க அனுமதி அளிக்கப்பட்டுள்ளது.  

நவம்பர் 15, 2022 ஆம் ஆண்டு நவம்பர் மாதம் 15 அன்று கே. சந்திரசேகர் ராவ் 8 மருத்துவக் கல்லூரிகளின் ஒரு பகுதியாக இக்கல்லூரியை தொடங்கி வைத்தார். மகபூபாபாத்து, மஞ்செரியல், இயக்தியால், வனபர்த்தி, கொத்தகூடம், நாகர்கர்னூல் மற்றும் ராமகுண்டம் ஆகிய இடங்களில் அமைந்துள்ளவை இதர ஏழு மருத்துவக்கல்லூரிகளாகும்.  

திற்ப்புவிழாவின்போது 26 பேராசிரியர்கள், 45 உதவிப் பேராசிரியர்கள், 15 இணைப் பேராசிரியர்கள், 50 மூத்த குடியிருப்பாளர்கள், 11 அறுவை சிகிச்சை நிபுணர்கள் மற்றும் 25 அலுவலக ஊழியர்கள் பணியில் சேர்ந்திருந்தனர். மருத்துவ மாணவர்களைப் பொறுத்த வரையில், முதல் சுற்று சேர்க்கையில் மாநில ஒதுக்கீட்டில் 97 மாணவர்களும், அகில இந்திய ஒதுக்கீட்டில் மூன்று மாணவர்களும் சேர்ந்துள்ளனர். எஞ்சியுள்ள 50 இடங்கள் இரண்டாவது சுற்று சேர்க்கையின்போது நிரப்பப்படும் என்று தெரிவிக்கப்பட்டுள்ளது.
# வார்ப்புரு:Infobox grapheme


|header1=பயன்பாடு  
|label2= எழுத்து முறை  
|data2=}  
|label3= வகை  
|data3=}}  
|label4=மூல மொழி  
|data4=}  
|label5=ஒலிப்புப் பயன்பாடு  
|data5=}  
|label6=ஒருங்குறிக் குறியீட்டுப் புள்ளி  
|data6=  
|label7=அகரவரிசை நிலை  
|data7=}}  
|header8=வரலாறு  
|label9=வளர்ச்சி  
|data9=<div>}<ul><li></li></ul></div>  
|label10=கால கட்டம்  
|data10=}  
|label11=வம்சாவளியினர்  
|data11=}  
|label12=சகோதரர்கள்  
|data12=}  
|label13=ஒலிப்பெயர்ப்பு இணைகள்  
|data13=}  
|label14=மாறுபாடுகள்  
|data14=}  
|header15=ஏனையவை  
|label16=பொதுவாகப் பயன்படுத்தப்படும் மற்ற எழுத்துகள்  
|data16=}  
|label17=தொடர்பான எண்கள்  
|data17=}  
|label18=எழுத்துத் திசை  
|data18=}  
|belowclass=noprint selfref  
|belowstyle=background:#ddddff; padding:0.3em 0.5em;text-align:;line-height:1.3;  
|below=  
}}<noinclude>  

</noinclude>
# இரங்தில்லியாங் 1 வேர்ப்பாலம்



**இரங்தில்லியாங் 1 வேர்ப்பாலம்** (*Rangthylliang 1 Root Bridge*) இந்தியாவின் மேகாலயா மாநிலத்தின் சிரபுஞ்சி பகுதியில் அமைந்துள்ளது. 50 மீட்டருக்கும் அதிகமான நீளம் கொண்ட மிக நீளமான வேர்ப்பாலமாக இது கருதப்படுகிறது. பாலம் தரையிலிருந்து 30 மீ உயரத்தில் அமைந்துள்ளது. பாலத்திற்கு இரங்தில்லியாங் கிராமத்தின் பெயர் சூட்டப்பட்டுள்ளது. இக்கிராமத்தில்தான் அதிக அளவிலான வேற்ப்பாலங்கள் உள்ளன. இரங்தில்லியாங் 1 வேர்ப்பாலம் மிகவும் பிரபலமாகி வருகிறது, தி அட்லாண்டிக் என்ற இதழில் இப்பாலம் தொடர்பான கட்டுரை வெளிவந்துள்ளது. இப்பாதையில் கிட்டத்தட்ட 16 வேற்ப்பாலங்கள் இருப்பதாகவும் அறியப்படுகிறது.
# மைக் லரோக்கா



**மைக் லரோக்கா** (Mike Larocca) என்பவர் ஒரு ஐக்கிய அமெரிக்க திரைப்படம் மற்றும் தொலைக்காட்சித் தொடர் தயாரிப்பாளர் ஆவார். அத்துடன் ரூசோ சகோதரர்களின் அக்போ தயாரிப்புகள் நிருவனத்தின் தற்போதைய தலைவர் ஆவார்.  

இவர் மனித குரங்குகளின் புரட்சி (2011), ஸ்பை (2015), தி கிரே மேன் (2022), எவரிதிங் எவரிவேர் ஆல் அட் ஒன்சு (2022) போன்ற பல திரைப்படங்களில் இணை தயாரிப்பாளராக இருந்துள்ளார்.
# ஜேம்சு ஹாங்


**ஜேம்சு ஹாங்** (ஆங்கிலம்: James Hong; (; பிறப்பு - பிப்ரவரி 22, 1929) ஐக்கிய அமெரிக்க நடிகர், தயாரிப்பாளர் மற்றும் இயக்குநர் ஆவார். 1950களில் இருந்து பல்வேறு கதாப்பாத்திரங்களில் நடித்துள்ளார். 650 இற்கும் மேற்பட்ட தயாரிப்புகளில் நடித்துள்ளார்.  

*பிளேடு ரன்னர்* (1982), *ஜாக்கி சான் அட்வேன்சர்ஸ்* (2002–2004), *ஆர்.ஐ.பி.டி.* (2013), *எவரிதிங் எவரிவேர் ஆல் அட் ஒன்சு* (2022) ஆகியவற்றில் நடித்துள்ளார்.  

மே 10, 2022 அன்று *ஹாலிவுட் வால்க் ஆப் பேம்* இல் தனது நட்சத்திரத்தினைப் பதிப்பிட்டார்.
# சென்னை எழும்பூர்–கன்னியாகுமரி அதிவிரைவு வண்டி



**கன்னியாகுமரி அதிவேக விரைவு வண்டி** (Kanniyakumari Superfast Express) இந்திய இரயில்வேயின் தென்னக இரயில்வே மண்டலத்தினால் இயக்கப்படும் ஒரு அதிவேக விரைவுவண்டி. இது கன்னியாகுமரி - சென்னைக்கு இடையே தினமும் இரு வழியிலும் இயக்கப்படுகின்றது. இது ஓரிரவு தொடருந்து சேவையாகும்; மாலையில் புறப்பட்டு மறுநாள் காலையில் சேருமிடத்தை அடையும்.  

## குறியீடு
சென்னை - கன்னியாகுமரி தொடருந்துப் பயணத்திற்கு 12633 தொடருந்து குறியீடும், கன்னியாகுமரி - சென்னை தொடருந்துப் பயணத்திற்கு 12634 தொடருந்து குறியீடும் வழங்கப்பட்டுள்ளது.  

* * 'சென்னை எழும்பூர் - கன்னியாகுமரி *(12633)* '  

## கால அட்டவனை

| Station Name | Station Code | Arrival | Departure | Day |
| --- | --- | --- | --- | --- |
| **சென்னை எழும்பூர்** | MS | - | 17:20 | 1 |
| தாம்பரம் | TBM | 17:48 | 17:50 |  |
| செங்கல்பட்டு சந்திப்பு | CGL | 18:18 | 18:20 |  |
| மேல்மருவத்தூர் | MLMR | 18:43 | 18:45 |  |
| திண்டிவனம் | TMV | 19:08 | 19:10 |  |
| விழுப்புரம் சந்திப்பு | VM | 19:55 | 20:00 |  |
| விருத்தாச்சலம் சந்திப்பு | VRI | 20:40 | 20:42 |  |
| **திருச்சிராப்பள்ளி சந்திப்பு(திருச்சி)** | TPJ | 22:25 | 22:30 | 2 |
| திண்டுக்கல் சந்திப்பு | DG | 23:37 | 23:40 |  |
| மதுரை சந்திப்பு | MDU | 00:55 | 01:00 |  |
| விருதுநகர் சந்திப்பு | VPT | 01:43 | 01:45 |  |
| திருநெல்வேலி சந்திப்பு | TEN | 03:45 | 03:50 |  |
| வள்ளியூர் | VLY | 04:24 | 04:25 |  |
| நாகர்கோவில் சந்திப்பு | NCJ | 05:00 | 05:05 |  |
| **கன்னியாகுமரி** | CAPE | 05:45 | - |  |
| **கன்னியாகுமரி** | CAPE | - | 17:45 | 1 |
| நாகர்கோவில் சந்திப்பு | NCJ | 18:02 | 18:55 |  |
| வள்ளியூர் | VLY | 18:34 | 18:25 |  |
| திருநெல்வேலி சந்திப்பு | TEN | 19:15 | 19:20 |  |
| கோவில்பட்டி | CVP | 20:13 | 20:15 |  |
| சாத்தூர் | SRT | 20:35 | 20:37 |  |
| விருதுநகர் சந்திப்பு | VPT | 21:08 | 21:10 |  |
| மதுரை சந்திப்பு | MDU | 22:00 | 22:05 |  |
| திண்டுக்கல் சந்திப்பு | DG | 23:17 | 23:20 |  |
| **திருச்சிராப்பள்ளி சந்திப்பு(திருச்சி)** | TPJ | 00:30 | 00:35 | 2 |
| விருத்தாச்சலம் சந்திப்பு | VRI | 02:03 | 02:05 |  |
| விழுப்புரம் சந்திப்பு | VM | 03:03 | 03:05 |  |
| திண்டிவனம் | TMV | 03:40 | 03:45 |  |
| மேல்மருவத்தூர் | MLMR | 04:03 | 04:05 |  |
| செங்கல்பட்டு சந்திப்பு | CGL | 04:33 | 04:35 |  |
| தாம்பரம் | TBM | 05:03 | 05:05 |  |
| மாம்பலம் | MBM | 05:24 | 05:25 |  |
| **சென்னை எழும்பூர்** | MS | 06:10 | - | } |

## பெட்டிகளின் வரிசை
இந்த வண்டியில் மொத்தம் 21 பெட்டிகள் உள்ளது.  

| <span>Loco</span> | <span>1</span> | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | <span>17</span> | <span>18</span> | <span>19</span> | 20 | <span>21</span> |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| EOG | UR | UR | S9 | S8 | S7 | S6 | S5 | S4 | S3 | S2 | S1 | B4 | B3 | B2 | B1 | A2 | A1 | HA1 | UR | EOG | } |
இந்த வண்டியில் 21 பெட்டிகள் உள்ளது
# அண்ணாநகர், பெட்டமுகிளாலம் ஊராட்சி

**அண்ணாநகர்** என்பது தமிழ்நாட்டின், கிருஷ்ணகிரி மாவட்டம், தேன்கனிக்கோட்டை வட்டம், பெட்டமுகிளாலம் ஊராட்சியில் உள்ள ஒரு சிற்றூர் ஆகும்.  

இவ்வூர் கிருஷ்ணகிரி தருமபுரி மாவட்ட எல்லையில் அமைந்துள்ளது. இவ்வூரின் பழைய பெயர் தோழன்கிணறு(Tholankinaru) ஆகும் . இவ்வூரின் வேறு பெயர் பால்சுனை ஆகும்.கல்பதுக்கை  
## கல்பதுகை
அண்ணாநகர் கிராமம் அருகே பெட்டமுகிளாலம் கிராமத்திலிருந்து மாரண்டஅள்ளி செல்லும் சாலையில் மாவட்ட எல்லை பகுதியில் இரண்டு கல்பதுக்கை<nowiki/>கள் அமைந்துள்ளது இக்கல்பதுகைகள் சுமார் 4000 ஆண்டுகளுக்கு முற்பட்ட பெருங்கற்கால கத்திடைகள் என கருதலாம்.  

## புவியியல் அமைவிடம்:
ஆள்கூறுகள்: 12°21'12.9N 77°56'53.0E  

## அமைவிடம்
இந்த ஊரானது தருமபுரி மாவட்டம் மாரண்டஅள்ளியிலிருந்து பெட்டமுகிளாலம் செல்லும் சாலையில் அமைந்துள்ளது. இவ்வூர் பெட்டமுகலாளத்திலிருந்து 6 கி.மீ தொலைவிலும் மாரண்டஅள்ளி<nowiki/>யிலிருந்து 10 கி.மீ தொலைவிலும் அய்யனார் கோட்டை<nowiki/>யிலிருந்து 7கி.மீ தூரத்திலும் அமைந்துள்ளது. இவ்வூர் கடல் மட்டத்திலிருந்து சுமார் 2800 மீட்டர் உயரத்தில் உள்ளது.  

## சுற்றுலா
பெட்டமுகிளாலம் பகுதியிலிருந்து மாரண்டஅள்ளி செல்லும் சாலையில் அண்ணாநகர் கிராமத்தில் அண்ணாநகர் காட்சி முணை உள்ளது. இது சிறந்த சுற்றுலா தளம் ஆகும். தோழன்கிணறு குட்டை போன்றவை இப்பகுதியின் பொழுது போக்கு இடங்களாகும்
# ஜென்னி சிலேட்



**ஜென்னி சாரா சிலேட்** (ஆங்கிலம்: Jenny Sarah Slate; பிறப்பு மார்ச்சு 25, 1982) ஐக்கிய அமெரிக்க நடிகை, நகைச்சுவையாளர் மற்றும் எழுத்தாளர் ஆவார். கொலம்பியா பல்கலைக்கழகத்தில் படிக்கும்பொழுது நகைச்சுவையாளராக அறிமுகமானார்.  

*திஸ் மீன்ஸ் வார்* (2012), *சூடோபியா* (2016), *வெனம் * (2018), , *எவரிதிங் எவரிவேர் ஆல் அட் ஒன்சு* (2022) ஆகிய திரைப்படங்களில் நடித்துள்ளார்.  
*புரூக்ளின் ஒன்பது-ஒன்பது* (2014) தொலைக்காட்சித் தொடரிலும் நடித்துள்ளார்.  

## புத்தகங்கள்
- 
- 
- 
-
# இட்ரிசு எல்பா


**இட்ரிசா அகுனா எல்பா** (ஆங்கிலம்:Idrissa Akuna Elba; (; பிறப்பு 6 செப்டம்பர் 1972) ஆங்கிலேய நடிகர் ஆவார். எச்பிஓ தொலைக்காட்சித் தொடர் *தி வயர்* இல் நடித்ததற்காக அறியப்படுகிறார். நெல்சன் மண்டேலாவாக *மண்டேலா:லாங் வாக் டூ ஃபிரீடம்* (2013) திரைப்படத்தில் நடித்ததற்காக பாராட்டப்பட்டுள்ளார்.  

ரிட்லி சுகாட்டின் திரைப்படங்களில் நடித்துள்ளார்.. கய்ம்டலாக மார்வெல் திரைப் பிரபஞ்ச (MCU) திரைப்படம் *தோர்* (2011) மற்றும் அதன் தொடர்ச்சிகள் *தோர்: த டார்க் வேர்ல்டு* (2013), *தோர்: ரக்னராக்* (2017), மற்றும் *தோர்: லவ் அண்ட் தண்டர்* (2022) திரைப்படங்களில் நடித்துள்ளார். மேலும், *அவெஞ்சர்ஸ்: ஏஜ் ஆஃப் அல்ட்ரான்* (2015) மற்றும் *அவெஞ்சர்ஸ்: இன்பினிட்டி வார்* (2018) திரைப்படங்களில் நடித்துள்ளார்.  

*பசிபிக் ரிம்* (2013), *சூடோபியா* (2016), டிசி நீட்டிக்கப்பட்ட பிரபஞ்ச (DCEU) திரைப்படம் *தி சூசைட் ஸ்க்வாட்* (2021) ஆகியவற்றில் நடித்துள்ளார்.  

2016 ஆம் ஆண்டில், உலகின் அதிக செல்வாக்குடைய *டைம்* 100 பட்டியலில் இடம்பெற்றார். மே 2019 வரை, இவரின் திரைப்படங்கள் வருவாயினை ஈட்டியுள்ளன.
# சாரா ஷாஹி



**ஆஹூ ஜஹான்சவுஷாஹி** (ஆங்கிலம்: Aahoo Jahansouzshahi; (; பிறப்பு ), பொதுவாக **சாரா ஷாஹி** , ஐக்கிய அமெரிக்க நடிகை மற்றும் மாடல் ஆவார். *பெர்சன் ஆப் இன்ட்ரெஸ்ட்* (2012–2016) *சூப்பர்நேச்சுரல்* (2005), *யங் ஜஸ்டிஸ்* (2011) ஆகிய தொலைக்காட்சித் தொடர்களில் நடித்துள்ளார்.  

*பிளாக் ஆடம்* (2022) திரைப்படத்தில் முக்கிய கதாப்பாத்திரத்தில் நடித்துள்ளார்
# கௌரவ் ஆனந்து


**கௌரவ் ஆனந்து** (*Gaurav Anand*) இந்தியாவின் ஒடிசா மாநிலத்தைச் சேர்ந்த ஒரு பின்னணிப் பாடகர் ஆவார். இசையமைப்பாளர் மற்றும் இசை ஏற்பாட்டாளராகவும் இவர் செயல்படுகிறார். முதன்மையாக ஒடியா திரைப்படத் துறையில் பணியாற்றுகிறார். பல திரைப்படம் அல்லாத ஒடியா பாடல்களை இசையமைத்து பாடியுள்ளார். பாடல்களில் காணப்படும் தூய ஒடியா சொற்கள் இவரது ஆத்மார்த்தமான இசையமைப்பை தனித்துவமாக்குகிறது.  

## வாழ்க்கை மற்றும் பின்னணி
கௌரவ் ஆனந்து ஓர் உணர்ச்சிகரமான பாடகர் மற்றும் இசைக்கலைஞராகக் கருதப்படுகிறார். புவனேசுவர் நகரில், பிறந்து வளர்ந்தார். குழந்தை பருவத்திலிருந்தே உலக அளவிலான இசையுடன் தொடர்பில் இருந்தார். புகழ்பெற்ற பாரம்பரிய குரு சிறீ தாமோதர் ஓதாவின் நேரடி மாணவரான சிறீ சுபாசு சந்திர தாலிடம் இந்துசுதானி பாரம்பரிய இசையைக் கற்றுக்கொண்டார். பாடுவதற்கும் இசையமைப்பதற்குமான திறமையால், 2017 ஆம் ஆண்டில் ஓர் இசைத் தொகுப்பை வெளியிட்டார். கிட்டத்தட்ட அனைத்து முன்னணி தயாரிப்பு நிறுவனங்கள் மற்றும் தொழில்துறை அலைவரிசைகளுக்கும் இசையமைத்து பாடியுள்ளார்.  

கௌரவ் ஆனந்து வழக்கத்திற்கு மாறான வித்தியாசமான இசையமைப்பிற்காகவும், பாடல்களுக்கு தனித்துவமான பாடல் வரிகளைத் தேர்ந்தெடுப்பதற்காகவும் நன்கு அறியப்படுகிறார். இவரது படைப்புகளில், பிரேமம் (2022), ஆய் கிருட்டிணா! (2022) தமன் (2022) போன்ற திரைப்படங்களில் இசையமைப்பாளராகவும், பாடகராகவும் பங்காற்றியுள்ளார். கிட்டத்தட்ட 20+ இசைத் தொகுப்புகள் மற்றும் திரைப்படங்கள் உள்ளிட்டவற்றிற்கு குரல் கொடுத்துள்ளார்.  

ஒரிய திரைத்துறையின் முன்னணி நடிகரும் பாடகருமான பாபுசான் மொகந்தி அவரது பிரேமம் மற்றும் தமன் படங்களுக்கு இசையமைக்க இவருக்கு வாய்ப்பளித்தார். இரண்டு படங்களின் இசையும் பெரும் வரவேற்பைப் பெற்றுள்ளது.  

## பட்டியல்
### இசை அமைப்பாளராக

#### திரைப்படம்
| 2022 | பிரேமம் |  |
| --- | --- | --- |
| 2022 | அய் கிருட்டிணா |  |
| 2022 | தமன் |  |
| 2023 | கசபதி | } |
# சைபீரிய செந்தொண்டை


**சைபீரிய செந்தொண்டை** (*காலியோப் காலியோப்*) என்பது 1776-ல் பீட்டர் சைமன் பல்லாசால் முதன்முதலில் விவரிக்கப்பட்ட ஒரு சிறிய அமெரிக்கப் பாடும் பறவை சிற்றினம் ஆகும். இது முன்னர் அமெரிக்கப் பாடும் பறவை குடும்பமான துர்டிடேயின் கீழ் வகைப்படுத்தப்பட்டது. ஆனால் இப்போது மீயூசிகாபிடே குடும்பத்தின் பழைய உலக ஈ-பிடிப்பான் பறவையாகக் கருதப்படுகிறது. சைபீரியன் ரூபித் மார்பு மற்றும் ஒத்த சிறிய ஐரோப்பியச் சிற்றினங்கள் பெரும்பாலும் அரட்டைகள் என்று அழைக்கப்படுகின்றன.  

## பரவல்
இது சைபீரியாவில் அடிமரம் கொண்ட கலப்பு ஊசியிலையுள்ள காடுகளில் இனப்பெருக்கம் செய்யும் புலம்பெயரக்கூடிய பறவையாகும். இது பூச்சியுண்ணி வகையினைச் சார்ந்தது. இது தரைக்கு அருகில் கூடு கட்டுகிறது. தாய்லாந்து, இந்தியா, இந்தோனேசியா மற்றும் வங்காளதேசம் ஆகிய நாடுகளுக்கு குளிர்காலத்தில் இடம்பெயருகிறது (குளிர்கால வரம்பு வரைபடத்தைப் பார்க்கவும்). இது மேற்கு ஐரோப்பாவில் மிகவும் அரிதாகவே காணப்படுகிறது. இது ஐக்கிய இராச்சையம் வரை மேற்கில் மிகச் சில சந்தர்ப்பங்களில் காணப்பட்டது. இது அலூசியன் தீவுகளுக்கு மிகவும் அரிதான குறிப்பாக அட்டு தீவிற்கு வலசை வரும் பறவையாகும்.  

இந்த சிற்றினம் ஐரோப்பிய ராபினை விடச் சற்று பெரியது. சிவப்பு பக்கத் திட்டுகளுடன் கூடிய தனித்துவமான கருப்பு வாலுடன் மேற்புறம் பழுப்பு நிறத்தில் உள்ளது. இது வலுவான வெள்ளை கொண்டையிறகினைக் கொண்டது. ஆணின் சிவப்பு தொண்டை விளிம்பில் குறுகிய கருப்பு மற்றும் பரந்த வெள்ளை நிறமுள்ளது. பெண் பறவை பிரகாசமான நிறமுள்ள தொண்டையுடன் கூடியது. ஆணின் ஓசையானது தோட்ட சிலம்பன் எழுப்பும் ஓசை போன்று கடினமானது.  

சைபீரிய செந்தொண்டை முன்பு *லூசினியா* பேரினத்தில் வைக்கப்பட்டது. 2010-ல் வெளியிடப்பட்ட ஒரு இன உறவுமுறை மூலக்கூறு ஆய்வில் *லூசினியா* ஒற்றைத்தொகுதி மரபு உயிரினத் தோற்ற உயிரி அல்ல என்று கண்டறியப்பட்டது. எனவே இப்பேரினமானது பிரிக்கப்பட்டு, சைபீரியன் வெந்தொண்டை உட்படப் பல சிற்றினங்கள் மாதிரி இனங்களாகக் *கேலியோப்* பேரினத்திற்கு மாற்றப்பட்டன. *காலியோப்* என்ற சொல்லின் பொருள் "அழகான குரல்" என்பதாகும். இது பண்டைய கிரேக்க மொழியிலிருந்து வந்தது  

## தமிழகத்தில்
அண்மையில் சைபீரிய செந்தொண்டை தமிழ்நாட்டில் நீலகிரி மாவட்டத்தில் குளிர்கால வலசையாக வந்ததாக தகவல்கள் தெரிவிக்கின்றன.
# இலாங்சியாங்கு அருவி


**இலாங்சியாங்கு அருவி** (*Langshiang Falls*) இந்திய மாநிலமான மேகாலயாவில் மேற்கு காசி மலை மாவட்டத்தில், நாங்சுடோயினிலிருந்து 24 கிலோமீட்டர் (15 மைல்) தொலைவில் உள்ள சங்ரியாங்கு கிராமத்திற்கு அருகில் அமைந்துள்ளது. மவ்போன் கிராமத்திலிருந்தும் இலாங்சியாங் அருவியைக் காணலாம்.  

நீர்வீழ்ச்சியின் மொத்த உயரம் பொதுவாக 337 மீட்டர்கள் (1,106 அடி) என்று குறிப்பிடப்படுகிறது. இருப்பினும், இவ்வுயரம் உறுதிப்படுத்தப்பட வேண்டும். உயரம் சரியாக இருப்பதாகக் கருதினால், இது இந்தியாவின் 3 ஆவது உயரமான நீர்வீழ்ச்சியாகும்.  

நாங்சுடோயினிலிருந்து 24-25 கிமீ தொலைவில் உள்ள இலாங்சியாங், சங்ரியாங்கு கிராமத்திலிருந்து சுமார் 30 நிமிட நடைப்பயணத்தில் உள்ளது. மைட்டி கின்சி நதி பிரிந்து ஆசியாவின் 2ஆவது பெரிய நதி தீவாக உருவான பிறகு இலாங்சாங்கு (லாங்சியாங்) பகுதியின் மேல்புறத்தில் சந்திக்கிறது. நதி ஒரு பள்ளத்தாக்கு வழியாக சென்று 'வேய் சிபி' என்று அழைக்கப்படும் ஒரு குளத்தை உருவாக்குகிறது. இக்குளம் மாபெரும் ஒரு பாறையால் சூழப்பட்டுள்ளது. நதி பின்னர் ஓர் ஆழமான பள்ளத்தாக்கிற்குத் திருப்பி, மேகாலயா மாநிலத்தின் மிக உயரமான மற்றும் பெரிய நீர்வீழ்ச்சிகளில் ஒன்றாக இலாங்சியாங்கு நீர்வீழ்ச்சியாக உருவாகிறது. இது சைத் உர்-நார்' என்றும் பிரபலமாக அறியப்படுகிறது. மாவ்போன் கிராமம் உள்ளிட்ட குக்கிராமங்களையும், அருகில் மற்றும் சுற்றியுள்ள பச்சை புல்வெளி மலைகளையும் உள்ளடக்கி சிறந்து பரந்த பார்வைக் காட்சிகளில் ஒன்றை வழங்குகிறது. இலாங்சோங்கில் வெய் சிபைக்கு அருகில் 'சையத் சோங்கு' அருவி மற்றும் 'வெய் சிபை' அருவி எனப்படும் இரண்டு அருவிகள் உள்ளன. நதி கீழ்நோக்கிப் பாய்வதால் ஆழமான பள்ளத்தாக்கு வழியாகச் செல்கிறது. வளர்ச்சி மற்றும் சுற்றுலாவை மேம்படுத்துதல் போன்ற இரண்டாம் நிலை நன்மைகளை கணிசமாக மேம்படுத்தும் புதிய திட்டங்கள் தீட்டப்பட்டு வருகின்றன.
# வார்ப்புரு:உருசியாவின் நேர வலயங்கள்


| ஒசநே+2  
| (MSK&minus;1)  
|-  
| MSK  
| மாஸ்கோ  
| ஒசநே+3  
| (MSK±0)  
|-  
| SAMT  
| சமாரா  
| ஒசநே+4  
| (MSK+1)  
|-  
| YEKT  
| எக்கத்தரீன்பூர்க்  
| ஒசநே+5  
| (MSK+2)  
|-  
| OMST  
| ஓம்சுக்  
| ஒசநே+6  
| (MSK+3)  
|-  
| KRAT  
| கிராசுனயார்சுக்  
| ஒசநே+7  
| (MSK+4)  
|-  
| IRKT  
| இர்க்கூத்சுக்  
| ஒசநே+8  
| (MSK+5)  
|-  
| YAKT  
| யாக்குத்சுக்  
| ஒசநே+9  
| (MSK+6)  
|-  
| VLAT  
| விளாதிவசுத்தோக்  
| ஒசநே+10  
| (MSK+7)  
|-  
| MAGT  
| மகதான்  
| ஒசநே+11  
| (MSK+8)  
|-  
| PETT  
| கம்சாத்கா தீபகற்பம்  
| ஒசநே+12  
| (MSK+9)  
|}  
]]<noinclude>  

</noinclude>
# இரெகலேகசு


**இரெகலேகசு** (*Regalecus*) என்பது துடுப்பு மீன் குடும்பத்தின் ஒரு மீன் பேரினமாகும். இது பொதுவாகத் துடுப்பு மீன் என்று அழைக்கப்படுகிறது. இந்த பேரினத்தில் தற்போது அங்கீகரிக்கப்பட்ட சிற்றினங்கள் இரண்டு உள்ளன. அவை:  

- *இரெகலேகசு கிளெசுனே* <small>(பி. அசுகானியசு, 1772)</small>, பெரும் துடுப்புமீன் அல்லது கெரிங்சு அரசன்
- *இரெகலேகசு ரசெல்லி* <small>(ஜி. குவியர், 1816)</small>
# இராஜீவ் காந்தி நினைவகம்

**இராஜீவ் காந்தி நினைவகம்** (**Rajiv Gandhi Memorial**), முன்னாள் இந்தியப் பிரதமர் இராஜீவ் காந்தி நினைவாக, அவர் படுகொலை செய்யப்பட்ட இடமான, தமிழ்நாட்டின் காஞ்சிபுரம் மாவட்டம், திருப்பெரும்புதூர் வட்டம் சிறிபெரும்புதூரில் நிறுவப்பட்ட நினைவகம் ஆகும்.  
Location  

இந்நினைவகம் கே. டி. இரவீந்திரன் என்பவரால் வடிவமைக்கப்பட்டு, இந்திய அரசின் பொதுப் பணித்துறையால் கட்டப்பட்டு, 2003-ஆம் ஆண்டில் சோனியா காந்தி மற்றும் அப்துல் கலாம் ஆகியோரால் திறந்து வைக்கப்பட்டது.  

## படக்காட்சிகள்

## இதனையும் காண்க
- இராஜீவ் காந்தி படுகொலை
# டோன்லூயா


**டோன்லூயா** (*Tawnluia*, பிறப்பு: 6 சூன் 1943) மிசோ தேசிய முன்னணியைச் சேர்ந்த இந்திய-மிசோரம் அரசியல்வாதி ஆவார். இவர் மிசோரம் மாநிலத்தின் துணை முதலமைச்சராக உள்ளார்.  

1963 இல் மிசோ தேசிய முன்னணியில் இணைந்த இவர் கலைக்கப்பட்ட மிசோ தேசிய இராணுவத்தில் தளபதியாக 20 ஆண்டுகளுக்கு மேலாகப் பணியாற்றியிருந்தார்.  

இவர் மிசோரம் சட்டப்பேரவையில் இருந்து மிசோ தேசிய முன்னணி உறுப்பினராக 1987, 1989, 1998, 2003 ஆகிய ஆண்டுகளில் தெரிவிவு செய்யப்பட்டிருந்தார். 2018 இல் துய்ச்சாங் தொகுதியில் இருந்து தேர்ந்தெடுக்கப்பட்டார்.
# அவேலி மாவட்டம்



**ஹவேலி மாவட்டம்** (**Haveli District**), பாகிஸ்தான் ஆக்கிரமிப்பு ஆசாத் காஷ்மீர் பகுதியில் உள்ள 10 மாவட்டங்களில் ஒன்றாகும்.  

2017 பாகிஸ்தான் மக்கள்தொகை கணக்கெடுப்பின் படி 598 சதுர கிலோ மீட்டர் பரப்பளவு கொண்ட ஹவேலி மாவட்ட மக்கள் தொகை 1,52,124 ஆகும். இம்மாவட்டத்தில் பேசப்படும் முக்கிய மொழிகள் பகாரி மொழி (65%), குஜாரி மொழி (30%) மற்றும் காஷ்மீரி மொழி (5%) ஆகும்.  

## மாவட்ட நிர்வாகம்
அவேலி மாவட்டம் 3 வருவாய் வட்டங்களைக் கொண்டது. அவைகள்:  
- அவேலி வட்டம்
- குர்சிதாபாத் வட்டம்
- மும்தாஜாபாத் வட்டம்

இம்மாவட்டம் 12 ஒன்றியக் குழுக்களையும், 95 கிராமங்களையும் மற்றும் போர்வார்டு ககுத்தா எனும் நகராட்சியையும் கொண்டது.  

## புவியியல்
பீர் பாஞ்சால் மலைத்தொடரில் 8000 அடி உயரத்தில் ஹவேலி மாவட்டம் அமைந்துள்ளது. இம்மாவட்டத்தின் மிக உயரமான பெதோரி மலைச்சிகரம் 12,228 அடி உயரத்தில் உள்ளது.இதன் வடக்கிலும், வடகிழக்கிலும் இந்தியாவின் பாரமுல்லா மாவட்டம், தெற்கில் பூஞ்ச் மாவட்டமும், மேற்கில் பாக் மாவட்டம் மற்றும் பூஞ்ச் மாவட்டம், பாகிஸ்தான் எல்லைகளாக உள்ளது.
# அத்தியான் பாலா மாவட்டம்



**அத்தியான் பாலா மாவட்டம்** (**Hattian Bala District**), பாகிஸ்தான் ஆக்கிரமிப்பு ஆசாத் காஷ்மீர் பகுதியில் உள்ள 10 மாவட்டங்களில் ஒன்றாகும். இதன் நிர்வாகத் தலைமையிட நகரம் *அத்தியான் பாலா* ஆகும். உருது மொழி அலுவல் மொழியாக இருப்பினும், இம்மாவட்ட மக்களில் பெரும்பான்மையாக பகாரி மொழி, கோஜ்ரி மொழி, காஷ்மீரி மொழிகளைப் பேசுகின்றனர்.  

## புவியியல்
அத்தியான் பாலா மாவட்டத்தின் வடக்கிலும், கிழக்கிலும் இந்தியாவின் குப்வாரா மாவட்டம் மற்றும் பாரமுல்லா மாவட்டங்களும், தெற்கில் பாக் மாவட்டமும், மேற்கில் முசாஃபராபாத் மாவட்டம் எல்லைகளாகக்க் கொண்டுள்ளது. 2017 பாக்கித்தான் மக்கள்தொகை கணக்கெடுப்பின் படி இம்மாவட்ட மக்கள் தொகை 2,30,529 ஆக உள்ளது.  

## பொருளாதாரம்
இம்மாவட்ட மக்களில் 90% கிராமப்புறங்களில் வாழ்கின்றனர். வேளாண்மை, கால்நடை மேய்த்தல், காட்டியல் நம்பி வாழ்கின்றனர். ஜீலம் ஆறு பாயும் மலைப்பகுதியில் இம்மாவட்டம் அமைந்துள்ளதால், புனல் மின் நிலையங்கள் அதிகம் கொண்டுள்ளது.  

## மாவட்ட நிர்வாகம்
அத்தியான் பாலா மாவட்டம் 3 வருவாய் வட்டங்களைக் கொண்டுள்ளது.அவைகள்:  

- சிக்கார் வட்டம்
- அத்தியான் பாலா வட்டம்
- லீப்பா வட்டம்

மேலும் இம்மாவட்டம் 12 ஒன்றியக் குழுக்களையும், அத்தியான் பாலா எனும் ஒரு நகராட்சியையும் கொண்டுள்ளது.
# பீம்பெர் மாவட்டம்



**பீம்பெர் மாவட்டம்** (**Bhimber District**), பாகிஸ்தான் ஆக்கிரமிப்பு ஆசாத் காஷ்மீர் பகுதியில் உள்ள 10 மாவட்டங்களில் ஒன்றாகும். இதன் நிர்வாகத் தலைமையிடம் *பீம்பெர்* நகரம் ஆகும். 1,515 சதுர கிலோ மீட்டர் பரப்பளவு கொண்ட இம்மாவட்டத்தின்  
2017 பாக்கித்தான் மக்கள்தொகை கணக்கெடுப்பின் படி மக்கள் தொகை 4,20,624 ஆகும்.அலுவல் மொழி உருதுவாக இருப்பினும், பெரும்பான்மையான மக்கள் பஞ்சாபி மொழி, பகாரி மொழி மற்றும் தோக்ரி மொழிகளை பேசுகின்றனர்.  
## அமைவிடம்
பீம்பெர் மாவட்டத்தின் வடக்கில் கோட்லி மாவட்டம், கிழக்கில் இந்தியாவின் ரஜௌரி மாவட்டம், தெற்கில் குஜராத் மாவட்டம், மேற்கில் மிர்பூர் மாவட்டம் எல்லைகளாக உள்ளது.  

## மாவட்ட நிர்வாகம்
பீம்பெர் மாவட்டம் 3 தாலுகாக்களாகப் பிரிக்கப்பட்டுள்ளதுஅவைகள்:  

- பீம்பெர் தாலுகா
- பர்னாலா தாலுகா
- சமாக்னி தாலுகா

## தட்ப வெப்பம்
கோடைக்காலத்தில் அதிகபட்ச வெப்பம் 45 பாகை செல்சியசும், குளிர்காலத்தில் 1 பாகை செல்சியஸ் வெப்பமும் கொண்டுள்ளது.
# பாக் மாவட்டம்



**பாக் மாவட்டம்** (**Bagh District**), பாகிஸ்தான் ஆக்கிரமிப்பு ஆசாத் காஷ்மீர் பகுதியின் 10 மாவட்டங்களில் ஒன்றாகும். இதன் நிர்வாகத் தலைமையிடம் *பாக் நகரம்* ஆகும். 770 [[சதுர கிலோ மீட்டர்] பரப்பளவு கொண்ட பாக் மாவட்டத்தின், 2017 பாக்கித்தான் மக்கள்தொகை கணக்கெடுப்பின் படி மக்கள் தொகை 3,71,919 ஆகும். இம்மாவட்டதின் அலுவல் மொழி உருதுவாக இருப்பினும், மக்கள் பகாரி மொழி மற்றும் குஜ்ஜர் மொழிகளைப் பேசுகின்றனர். உருது மொழியில் *பாக்* என்பதற்கு தோட்டம் என்று பொருள். இம்மாவட்டத்தில் பாக் கோட்டை உள்ளது.  
## அமைவிடம்
பாக் மாவட்டத்தின் வடக்கில் முசாஃபராபாத் மாவட்டம், அத்தியான் பாலா மாவட்டம் மற்றும் இந்தியாவில் பாரமுல்லா மாவட்டங்களும், கிழக்கில் அவேலி மாவட்டம், தெற்கில் பூஞ்ச் மாவட்டமும், மேற்கில் ராவல்பிண்டி மாவட்டம் எல்லைகளாக உள்ளது.  
## மாவட்ட நிர்வாகம்

பாக் மாவட்டம் 5 தாலுகாக்களாகப் பிரிக்கப்பட்டுள்ளது. அவைகள்:  

- பாக் தாலுகா
- தீர்கோட் தாலுகா
- ஹரி கெல் தாலுகா
- ரெரா தாலுகா
- பீர்பனி தாலுகா

## புவியியல்
பீர் பாஞ்சல் மலைத்தொடரில் அமைந்த பாக் மாவட்டம், கடல் மட்டத்திலிருந்து 1500 முதல் 2500 மீட்டர் உயரத்தில் அமைந்துள்ளது. இதன் உயரமான **ஹாஜி-பீர் கணவாய்** 3421 மீட்டர் உயரத்தில் உள்ளது. இம்மாவட்டம் மலைக்காடுகளால் சூழ்ந்துள்ளது.  

## தட்பவெப்பம்
பாக் மாவட்டத்தின் வெப்பம் சாதாரனமாக 2&nbsp;°C முதல் 40&nbsp;°C வரை இருக்கும்.
# கோட்லி மாவட்டம்



**கோட்லி மாவட்டம்** (**Kotli District**), பாகிஸ்தான் ஆக்கிரமிப்பு ஆசாத் காஷ்மீர் பகுதியின் 10 மாவட்டங்களில் ஒன்றாகும். இதன் நிர்வாகத் தலைமையிடம் கோட்லி நகரம் ஆகும். 1,862 சதுர கிலோ மீட்டர் பரப்பளவு கொண்ட இம்மாவட்டத்தின் 2017 பாக்கித்தான் மக்கள்தொகை கணக்கெடுப்பின் படி மக்கள் தொகை 7,74,194 ஆகும். இதன் அலுவல் மொழி உருது மொழியாக இருப்பினும், பெரும்பாலான மக்கள் பகாரி மொழி, காஷ்மீரி மொழி மற்றும் குர்ஜரி மொழிகளை பேசுகின்றனர்.  
## அமைவிடம்
கோட்லி மாவட்டத்தின் வடக்கில் பூஞ்ச் மாவட்டமும், வடகிழக்கில் இந்தியாவின் பூஞ்ச் மாவட்டமும், தெற்கில் மிர்பூர் மாவட்டம் மற்றும் பீம்பெர் மாவட்டம், மேற்கில் ராவல்பிண்டி மாவட்டம் எல்லைகளாக உள்ளது.  
## மாவட்ட நிர்வாகம்
கோட்லி மாவட்டம் 5 தாலுகாக்களை கொண்டது. அவைகள்:  

- சார்ஹோய் தாலுகா
- பாதேபூர் தாலுகா
- குய்ரட்டா தாலுகா
- கோட்லி தாலுகா
- சென்சா தாலுகா
# திவ்யா துரைசாமி


**திவ்யா துரைசாமி** (*Dhivya Duraisamy*, பிறப்பு:22 சூன் 1990) தமிழ்த் திரையுலகில் பணிபுரியும் இந்திய நடிகையாவார். இவர் 2019-இல் வெளிவந்த இசுபேட் ராசாவும் இதய ராணியும் என்ற தமிழ்த் திரைப்படத்தில் ஒரு நடிகையாக அறிமுகமானார்.  

## ஆரம்பகால வாழ்க்கை
திவ்யா துரைசாமி தமிழ்நாட்டின் பெரம்பலூர் மாவட்டத்தில் 1990 சூன் 22 அன்று பிறந்தார் . இவரது பெற்றோர் துரைசாமி மற்றும் சிந்தாமணி என்பவர்களாவர்.  

## திரைப்படவியல்
திவ்யா 2019-இல் வெளிவந்த இசுபேட் ராசாவும் இதய ராணியும் என்ற தமிழ்த் திரைப்படத்தில் ஒரு நடிகையாக அறிமுகமானார்.  

| 2019 | இஸ்பேட் ராஜாவும் இதய ராணியும் | சிறிய கதாபாத்திரம் | ரஞ்சித் செயக்கொடி | தமிழ் |  |
| --- | --- | --- | --- | --- | --- |
| 2021 | மதில் | சண்மதி | மித்ரன் சவகர் | தமிழ் |  |
| 2022 | குற்றம் குற்றமே | கோகிலா | சுசீந்திரன் | தமிழ் |  |
| 2022 | எதற்கும் துணிந்தவன் | யாழ்நிலா | பாண்டிராஜ் | தமிழ் |  |
| 2022 | சஞ்சீவன் | கதாநாயகி | மணி சேகர் | தமிழ் | } |

### தொலைக்காட்சி
| 2024 | குக்கு வித் கோமாளி'' | போட்டியாளர் | விஜய் | தமிழ் |
| --- | --- | --- | --- | --- |
# அல் பைட் விளையாட்டரங்கம்



**அல் பைட் விளையாட்டரங்கம்** (*Al Bayt Stadium*) கத்தார் நாட்டின் அல் கோர் நகரில் அமைந்துள்ளது. இது ஓர் உள்ளிழுக்கும் கூரை வகை கால்பந்தாட்ட விளையாட்டரங்கமாகும். 2022 ஆம் ஆண்டு பிஃபா அமைப்பு நடத்தும் உலகக் கோப்பை கால்பந்தாட்ட போட்டிகள் நடைபெறுவதற்காக இந்த விளையாட்டரங்கம் அமைக்கப்பட்டது. கத்தார் மற்றும் எக்குவடோர் அணிகளுக்கு இடையில் 2022 ஆம் ஆண்டு நவம்பர் மாதம் 20 ஆம் தேதி நடைபெறுகின்ற தொடக்க போட்டி அல் பைட் விளையாட்டரங்கத்தில் நடைபெறுகிறது. விளையாட்டரங்கத்தின் கட்டுமான ஒப்பந்தம் 2015 ஆம் ஆண்டு விபுல்டு எசு.பி.ஏ மற்றும் சிமோலாய் நிறுவனங்களுக்கு வழங்கப்பட்டது. 2020 ஆம் ஆன்டு சனவரி மாதத்தில் பசுமை வடிவமைப்பு, கட்டுமான மேலாண்மை மற்றும் ஆற்றல் திறன் ஆகியவற்றின் நிலைத்தன்மை சான்றிதழ்களை அல் பைட் விளையாட்டரங்கம் பெற்றது
# விளையாட்டரங்கு 974



**விளையாட்டரங்கு 974** (*Stadium 974*) கத்தார் நாட்டின் தோகா நகரில் அமைந்துள்ளது. 2022 ஆம் ஆண்டு பிஃபா அமைப்பு நடத்தும் உலகக் கோப்பை கால்பந்தாட்ட போட்டிகள் நடைபெறுவதற்காக இந்த விளையாட்டரங்கம் அமைக்கப்பட்டது. 2021 ஆம் ஆண்டு நவம்பர் மாதம் 30 ஆம் தேதியன்று விளையாட்டரங்கு 974 திறக்கப்பட்டது. 2022 ஆம் ஆண்டு பிஃபா உலகக் கோப்பை காற்பந்தாட்டப் போட்டியை நடத்துவதற்காகவே கப்பல் கொள்கலன்களை மறுசுழற்சிக்கு உட்படுத்தி இவ்விளையாட்டரங்கம் உருவாக்கப்பட்டது. பென்விக்கு இரிபேரன் கட்டிடக் கலைஞர்கள் நிறுவனம் இந்த அரங்கை வடிவமைத்தது. போட்டிகள் முடிந்தவுடன் விளையாட்டரங்கம் அகற்றப்படும் என்று அறிவிக்கப்பட்டுள்ளது. பிஃபா அமைப்பு உலகக் கோப்பை வரலாற்றில் இதுவே முதலாவது தற்காலிக விளையாட்டரங்கமாகும்.
# அல் சானுப் விளையாட்டரங்கம்



**அல் சானுப் விளையாட்டரங்கம்** (*Al Janoub Stadium*) கத்தார் நாட்டின் அல் வக்ரா நகரில் அமைந்துள்ளது. முன்னதாக அல் வர்கா விளையாட்டரங்கம் என்ற பெயரால் அழைக்கப்பட்டது. 2022 ஆம் ஆண்டு பிஃபா அமைப்பு நடத்தும் உலகக் கோப்பை கால்பந்தாட்ட போட்டிகள் நடைபெறுவதற்காக இந்த விளையாட்டரங்கம் அமைக்கப்பட்டது. உள்ளிழுக்கும் கூரை வகை விளையாட்டரங்கமான இது 2019 ஆம் ஆண்டு திறக்கப்பட்டது. ஈராக்-பிரித்தானிய கட்டிடக் கலைஞர் சகா அதீத்து மற்றும் அமெரிக்கப் பொறியியல் நிறுவனம் இணைந்து அல் சானுப் விளையாட்டரங்கம் வடிவமைத்தனர்.  

பின்நவீனத்துவமும் புதிய எதிர்காலமும் கவனத்திற் கொள்ளப்பட்டு விளையாட்டரங்கம் வடிவமைக்கப்பட்டுள்ளது. பாரசீக வளைகுடாவின் முத்துக் குளிப்பவர்கள் பயன்படுத்தும் பாரம்பரிய படகு தோவின் பாய்மரங்களைப் போல அரங்கத்தின் கூரை வடிவமைக்கப்பட்டுள்ளது.  

அல்-வக்ரா விளையாட்டுக் கழகத்தின் அதிகாரப்பூர்வ இடமாக இது இருக்கும். அங்கு கத்தார் நாட்டின் பூர்வாங்கப் போட்டிகள் இங்கு நடைபெறும். அரங்கத்தில் 40,000 பேர் அமர்ந்து போட்டிகளை இரசிக்க முடியும். உலகக் கோப்பைக்குப் பிறகு பார்வையாளர்கள் இருக்கை எண்ணிக்கை 20,000 ஆகக் குறையும் என்று எதிர்பார்க்கப்படுகிறது.  

## 2022 உலகக்கோப்பை காற்பந்து போட்டிகள்
2022 பிஃபா உலகக் கோப்பை போட்டியின் போது அல் சானுப் விளையாட்டரங்கத்தில் ஏழு போட்டிகளை நடைபெறுகின்றன.  
| நாள் | நேரம் | அணி. 1 | முடிவு | அணி. 2 | சுற்று | வருகை |
| --- | --- | --- | --- | --- | --- | --- |
| 22 நவம்பர் 2022 | 22:00 | – | குழு ஈ |  |  |  |
| 24 நவம்பர் 2022 | 13:00 | – | குழு எ |  |  |  |
| 26 நவம்பர் 2022 | 13:00 | – | குழு ஈ |  |  |  |
| 28 நவம்பர் 2022 | 13:00 | – | குழு ஏ |  |  |  |
| 30 நவம்பர் 2022 | 18:00 | – | குழு ஈ |  |  |  |
| 2 திசம்பர் 2022 | 18:00 | – | குழு ஏ |  |  |  |
| 5 திசம்பர் 2022 | 18:00 | குழு உ வெற்றியாளர் | – | குழு ஊ இரண்டாமிடம் | 16 ஆவது சுற்று | } |
# விக்கிப்பீடியா:முதற்பக்கக் கட்டுரைகள்/நவம்பர் 20, 2022


**இலியோ இடால்ஸ்டாய்** என்பவர் ஒரு உருசிய எழுத்தாளர் ஆவார். எக்காலத்திலும் மிகச் சிறந்த நூலாசிரியர்களில் ஒருவராக மதிக்கப்படுகிறார். இவர் இலக்கியத்திற்கான நோபல் பரிசுக்காக 1902 முதல் 1906 வரை தொடர்ந்து ஒவ்வொரு ஆண்டும், அமைதிக்கான நோபல் பரிசுக்காக 1901, 1902, 1909 ஆகிய ஆண்டுகளிலும் முன்மொழியப்பட்டுள்ளார். இவர் ஒருமுறை கூட நோபல் பரிசை வெல்லாதது மிகுந்த சர்ச்சைக்குரியதாக உள்ளது. *போரும் அமைதியும்*, *அன்னா கரேனினா* ஆகிய புதினங்கள் இவரின் குறிப்பிடத்தக்க படைப்புகளில் சிலவாகும். **மேலும்...**  
---

**பாரம்பரிய கிரேக்கம்** என்பது பண்டைய கிரேக்கத்தில் கிமு 5 மற்றும் 4 ஆம் நூற்றாண்டுகள் வரையான சுமார் 200 ஆண்டுகள் ஆகும். மேற்கத்திய நாகரீகத்தின் துவக்கக்கால அரசியல், கலை சிந்தனை (கட்டடக்கலை, சிற்பம்), அறிவியல் சிந்தனை, நாடகம், இலக்கியம், மேற்கத்திய நாகரிகத்தின் மெய்யியல் ஆகியவை கிரேக்க வரலாற்றின் இந்த காலகட்டத்திலிருந்து வந்தவையே. இவை பிற்கால உரோமைப் பேரரசில் பெரும் தாக்கத்தை ஏற்படுத்தின. **மேலும்...**
# சம்பல்புரி புடவை



**சம்பல்புரி புடவை** (*Sambalpuri sari*) என்பது கையால் நெய்யப்படும் ஒரு பாரம்பரிய புடவை வகையாகும் (உள்ளூரில் *"சம்பால்புரி பந்தா"* சாதி அல்லது சேலை என்று அழைக்கப்படுகிறது). இதில் நெசவு செய்வதற்கு முன் வார்ப் மற்றும் நெசவு ஆகியவை அச்சு -சாயமாக இருக்கும். இது இந்தியாவின் ஒடிசாவின் சம்பல்பூர், பலாங்கிர், பர்கர், பௌது மற்றும் சுபர்ணபூர் மாவட்டங்களில் உற்பத்தி செய்யப்படுகிறது. புடவை என்பது இந்தியத் துணைக்கண்டத்தில் உள்ள பெண்களின் பாரம்பரிய ஆடையாகும். பொதுவாக சேலை 5 1/2 மீட்டர் நீளமுடையதாக இருக்கும்.  

சம்பல்புரி புடவைகள் சங்கு, சக்கரம், மலர் போன்ற பாரம்பரிய உருவங்களைச் சேர்ப்பதற்காக அறியப்படுகின்றன. இவை அனைத்தும் பூர்வீக ஒடிய நிறத்துடன் ஆழமான அடையாளங்களைக் கொண்டுள்ளன,. சிவப்பு கருப்பு மற்றும் வெள்ளை நிறங்கள் கடவுள் காலியாவுடன் (ஜெகன்னாதர்) முக நிறத்துடன் இணைந்து உண்மையான ஒடியா கலாச்சாரத்தை பிரதிநிதித்துவப்படுத்துகின்றன. ஆனால் இந்த புடவைகளின் உச்சம் 'பந்தகலா'வின் பாரம்பரிய கைவினைத்திறன் ஆகும், சாயமிடும் நுட்பங்கள் அவர்களின் சிக்கலான நெசவுகளில் பிரதிபலிக்கிறது. இது சம்பல்புரி "இக்கட்" என்றும் அழைக்கப்படுகிறது. இந்த நுட்பத்தில், நூல்கள் முதலில் சாயமிடப்பட்டு பின்னர் ஒரு துணியில் நெய்யப்படுகின்றன. முழுப் புடவையும் தயாரிக்க பல வாரங்கள் ஆகும். மறைந்த பிரதமர் இந்திரா காந்தி அவர்கள் அணியத் தொடங்கியபோது இந்த புடவைகள் முதலில் மாநிலத்திற்கு வெளியே பிரபலமடைந்தன. 1980கள் மற்றும் 1990களில் அவை இந்தியா முழுவதும் பிரபலமடைந்தன. இந்தக் கலையைப் பயிற்சி செய்யும் நெசவாளர்களுக்குப் பாதுகாப்பை வழங்குவதற்காக, ஒடிசாவில் உள்ள சம்பல்பூர் மற்றும் பெர்காம்பூர் (பெர்காம்பூர் பட்டா) ஆகிய இடங்களில் தயாரிக்கப்பட்ட கைத்தறி பட்டுப் புடவைகள் இந்திய அரசின் புவியியல் குறியீடுகள் (பதிவேட்டில் சேர்க்கப்பட்டுள்ளன.  

சம்பல்புரி புடவை, கைத்தறியில் நெய்யப்பட்ட துணியால் தயாரிக்கப்பட்டு, இந்தியா முழுவதும் பிரபலமானது. சம்பல்புரி புடவை வகைகளில் சோனேபுரி, பசபாலி, பொம்காய், பர்பாலி, பாப்தா புடவைகளுக்கு அதிக தேவை உள்ளது. அவைகளில் பெரும்பாலும் அதன் பூர்வீக இடங்களின் பெயரால் அழைக்கப்பட்டன. மேலும் பிரபலமாக *பாட்டா* என்று அழைக்கப்படுகிறது. மதுரா விஜயம், ராசலீலா மற்றும் அயோத்தி விஜயம் ஆகியவற்றைச் சித்தரிக்கும் தசார் புடவைகளில் உள்ள ஓவியங்கள் 'ரகுராஜ்பூர் பட்டா ஓவியங்கள்' மூலம் அவற்றின் தோற்றத்திற்கு கடன்பட்டுள்ளன.  

## தொழில்
சோனேபூர் மாவட்டத் தலைமையகத்திலிருந்து சுமார் 16 கிமீ தொலைவில் உள்ள சாகர்பாலி என்ற கிராமத்தில் 500 நெசவாளர் குடும்பங்கள் வசிக்கின்றனர். இது சம்பல்புரி புடவையின் கோட்டையான சோனேபூரில் உள்ள மிகப்பெரிய நெசவு கிராமங்களில் ஒன்றாகும். பர்பாலி, தர்பா, பிஜேபூர், பட்நாகர் மற்றும் பர்கர் ஆகியவையும் கைத்தறி நெசவாளர்களைக் கொண்ட மற்ற பகுதிகளாகும்.
# சூ



***சூ (Zu)*** என்பது நாடாமீன்களின் ஒரு சிறிய பேரினமாகும். தற்போது இரண்டு சிற்றினங்கள் இப்பேரினத்தின் அங்கீகரிக்கப்பட்டுள்ளன. அவை:  

- *சூ கிரிடுடேடடு* <small>(போனெல்லி, 1819)</small> (இசுகாலோப் நாடாமீன்)
- *சூ. எலோங்கடசு* <small>ஹீம்ஸ்ட்ரா & கன்னிமேயர், 1984</small> (குறுகிய வால் நாடாமீன்)

இசுகாலேப் நாடாமீன் வெப்பமண்டல நிலநேர்க்கோட்டில் உலகின் பெருங்கடல்களைச் சுற்றிக் காணப்படுகிறது, ஆனால் குறுகிய வால் நாடாமீன் தென்கிழக்கு அத்திலாந்திக்குப் பகுதியில் மட்டுமே காணப்படுகிறது.
# 1934 உலகக்கோப்பை காற்பந்து


**1934 உலகக்கோப்பை காற்பந்து** அல்லது **1934 பிஃபா உலகக்கோப்பை** (*1934 FIFA World Cup*) என்பது பன்னாட்டுக் கால்பந்து சங்கங்களின் கூட்டமைப்பு நான்காண்டுகளுக்கு ஒரு முறை நடத்தும் ஆண்களுக்கான உலகக்கோப்பை காற்பந்து போட்டியின் இரண்டாவது பதிப்பாகும். இது இத்தாலியில் 1934 மே 27 முதல் சூன் 10 வரை நடைபெற்றது.  

1934 உலகக் கோப்பையிலேயே முதன் முதலில் அணிகள் தகுதி அடிப்படையில் பங்கேற்கத் தகுதி பெற்றன. 32 நாடுகள் தகுதிப் போட்டியில் பங்கேற்றன; இத்தாலியில் நடைபெற்ற இறுதிப் போட்டிக்கு 16 அணிகள் தகுதி பெற்றன. 1930 காற்பந்துப் போட்டிக்கான அழைப்பை நான்கு ஐரோப்பிய அணிகள் மட்டுமே ஏற்றுக்கொண்டதால் நடப்பு வாகையாளரான உருகுவை இப்போட்டியைப் புறக்கணித்தது. இத்தாலி, செக்கோசிலவாக்கியாவை 2-1 என்ற கோல் கணக்கில் தோற்கடித்து, இரண்டாவது உலகக் கோப்பை வாகையாளராகவும், முதலாவது ஐரோப்பிய வாகையாளராகவும் ஆனது.  

1934 உலகக் கோப்பை விளையாட்டு நிகழ்வானது வெளிப்படையான அரசியல் ஆதாயத்திற்காக பயன்படுத்தப்பட்ட ஒரு உயர்மட்ட நிகழ்வாக அமைந்திருந்தது. குறிப்பாக, பெனிட்டோ முசோலினி இந்த உலகக் கோப்பையை பாசிசத்தை ஊக்குவிக்கும் வழிமுறையாகப் பயன்படுத்த ஆர்வமாக இருந்தார்.  

இத்தாலியில் தயாரிக்கப்பட்ட பெடரேல் 102 என்ற காற்பந்து, 1934 உலகக்கோப்பையில் விளையாடுவதற்காக வழங்கப்பட்ட பந்தாகும்.  

## தகுதி பெற்ற அணிகள்
பின்வரும் 16 அணிகள் இறுதி நிகழ்விற்குத் தகுதி பெற்றன:  

- 
- 
- 
- 
- 
- 
- 
- 
- 
- (hosts)
- 
- 
- 
- 
- 
- 

இதில் 10 அணிகள் தங்கள் முதல் உலகக்கோப்பைப் போட்டியில் பங்கேற்றன. இதில் 9 (இத்தாலி, செருமனி, எசுப்பானியா, நெதர்லாந்து, அங்கேரி, செக்கோசிலோவாக்கியா, சுவீடன், ஆத்திரியா, சுவிட்சர்லாந்து) அணிகளும், எகிப்து ஆகியவை அடங்கும். இறுதிப் போட்டியில் ஆப்பிரிக்காவிலிருந்து எகிப்து அணி முதல் அணியாக இருந்தது, அடுத்த முறை 1990 இல் இத்தாலியில் போட்டி நடைபெறும் வரை மீண்டும் தகுதி பெறாது.  

## இறுதிச் சுற்று
<section begin=Bracket /><section end=Bracket />
# பாராப்டெரோயிசு


***பாராப்டெரோயிசு*** (*Parapterois*) என்பது தேள் மீன் குடும்பமான இசுகார்பெனிடே குடும்பத்தைச் சேர்ந்த கடல் கதிர்- துடுப்பு மீன்களின் பேரினமாகும். இந்த மீன்கள் இந்தியப் பெருங்கடலில் அல்லது அதற்கு அருகில் உள்ள கடல் சூழலிலிருந்து உருவாகியுள்ளன. விசமுள்ள *பாராப்டெரோயிசு கெட்டுரா* மீன் காட்சியகங்களில் அரிதாகக் காணப்படுகிறது.  

## வகைப்பாட்டியல்
1876ஆம் ஆண்டில் இடச்சு மருத்துவர், ஊர்வன மற்றும் மீனியலாளர் பீட்டர் ப்ளீக்கரால் ***பாராப்டெரோயிசு*** ஒரு பேரினமாக விவரிக்கப்பட்டது. ப்ளீக்கர் 1856ஆம் ஆண்டில் அம்போன் தீவில் கண்டுபிடித்த மீனினை *டெரோயிசு கெட்டெருசசு*ஐ புதிய பேரினத்தின் மாதிரி இனமாக விவரித்தார். இந்தப் பேரினமானது இசுகார்பேனிடே குடும்பத்தில் உள்ள இசுகார்பெனினே துணைக் குடும்பத்தின் டெட்டெரோனி இனக்குழுவாக வகைப்படுத்தப்பட்டுள்ளது. இதன் பேரினப் பெயர் "அருகில்" என்று பொருள்படும் *பாரா* கலவையாகும். *பாரப்டெரோயிசு*, பிளீக்கர் *பேரினமானது பா. கெட்டுராவை* முதலில் கொண்டுள்ளது.  

## சிற்றினங்கள்
இந்த பேரினத்தில் தற்போது இரண்டு அங்கீகரிக்கப்பட்ட சிற்றினங்கள் உள்ளன:  
| *பாரப்டெரோயிசு கெட்டுரா* <small>(பீளீக்கர், 1856)</small> (கருப்புக்கால் நெருப்பு மீன்) | ஆப்பிரிக்காவின் தென்கிழக்கு கடற்கரை மற்றும் சப்பான் மற்றும் இந்தோனேசியா |
| --- | --- |
| *பாரப்டெரோயிசு* *மாக்ருரா* <small>(அல்காக், 1896)</small> | இந்தியா<nowiki/>வின் மேற்கு கடற்கரை |
மூன்றாவது சிற்றினமான, *பாரப்டெரோயிசு* *நைக்ரிபின்னிசு (கில்கிறிசுட், 1904),* இந்தியப் பெருங்கடலில் தென்மேற்கு பகுதியில் உள்ளதை மீன்களின் *பட்டியல்* அங்கீகரித்துள்ளது.  

## உடற்கூறியல் மற்றும் தோற்றம்

*பாரப்டெரோயிசு* உடல்கள் சிவப்பு மற்றும் வெள்ளை நிறத்திலும், குறுக்கு துடுப்பு விரிவடைந்தும் காணப்படும். இந்த மீன்கள் வசத்தன்மை கொண்டவை. இருப்பினும், பெரும்பாலானவை மிகவும் சிறியவை. இரண்டு சிற்றினங்களின் பெரிய மீன்கள் சுமார் 11 சென்டிமீட்டர்கள் (4&nbsp;இல்) நீளம் வரை வளரக்கூடியன.  

பல வேறுபாடுகள் இந்த பேரினத்தை *சேவல்கோழி* மீன் பேரினமான *டெரோசிலிருது*வேறுபடுத்துகின்றன, இதில் *பா. கெட்டுரா* முதலில் விவரிக்கப்பட்டது. *டெரோசைவிட* (12-17) *பாரப்டெரோயிசு* அதிக (18-21) மார்புத் துடுப்பு கதிர்களைக் கொண்டுள்ளது. மேலும், இந்த கதிர்கள் கிளைகளாக இருக்கலாம், அதே சமயம் இவை *டெரோசில்* ஒருபோதும் கிளைத்திருக்காது. *பாரப்டெரோயிசு* இரண்டு குத துடுப்பு முதுகெலும்புகளுடன் காணப்படும். *டெரோசில்* மூன்று உள்ளன. மேலும், மிகவும் வெளிப்படையான பண்பாக, இந்த மீன்களின் வால் துடுப்பு நீண்ட மேல் மற்றும் கீழ் வால் துடுப்பு கதிர்களால் வேறுபடுகிறது. அதே சமயம்*டெரோசில்* உள்ள வால் துடுப்பு வட்டமானது. *பா. கெட்டுரா* சில இணையவழி கடல் மீன், மீன் கடைகளில் காணலாம்.
# 1938 உலகக்கோப்பை காற்பந்து


**1938 உலகக்கோப்பை காற்பந்து** அல்லது **1938 பிஃபா உலகக்கோப்பை** (*1938 FIFA World Cup*) என்பது பன்னாட்டுக் கால்பந்து சங்கங்களின் கூட்டமைப்பு நான்காண்டுகளுக்கு ஒரு முறை நடத்தும் ஆண்களுக்கான உலகக்கோப்பை காற்பந்து போட்டியின் மூன்றாவது பதிப்பாகும். இப்போட்டிகள் பிரான்சில் 1938 சூன் 4 முதல் சூன் 19 வரை நடைபெற்றன. இறுதிப் போட்டியில் அங்கேரியை 4-2 என்ற கோல் கணக்கில் வீழ்த்தி இத்தாலி தனது பட்டத்தை தக்கவைத்துக் கொண்டது. இத்தாலியின் 1934 மற்றும் 1938 அணிகள் ஒரே பயிற்சியாளரான விட்டோரியோ போசோவின் கீழ் பலமுறை உலகக் கோப்பையை வென்ற ஒரே ஆண்கள் தேசிய அணி என்ற பெருமையைப் பெற்றுள்ளன. இரண்டாம் உலகப் போரின் இடையூறு காரணமாக 1950 வரை இது கடைசி உலகக் கோப்பையாக இருந்தது.  

## தகுதி பெற்ற அணிகள்
பின்வரும் 16 அணிகள் முதலில் இறுதிப் போட்டிக்குத் தகுதி பெற்றன. இருப்பினும், 1938 மார்ச் 13 இல் ஆத்திரியா செருமனியுடன் இணைக்கப்பட்டதன் காரணமாக ஆத்திரியா போட்டியில் இருந்து வெளியேறியதால் 15 அணிகள் மட்டுமே பங்கேற்றன.  

- 
ஆத்திரியா
 (விலகல்)
- &nbsp;
- &nbsp;
- &nbsp;
- &nbsp;
- &nbsp;
- &nbsp;(நடத்தும் நாடு)
- &nbsp;
- &nbsp;
- &nbsp;(1934 வாகையாளர்)
- &nbsp;
- &nbsp;
- &nbsp;
- &nbsp;
- &nbsp;
- &nbsp;

## இறுதிச் சுற்று
<section begin=Bracket /><section end=Bracket />
# அல்புரி



**அல்புரி** (**Alpuri**), பாகிஸ்தான் நாட்டின் வடக்கில் உள்ள கைபர் பக்துன்வா மாகாணத்தில் உள்ள சாங்லா மாவட்டத்தின் நிர்வாகத் தலைமையிட நகரம் ஆகும். இது கடல் மட்டத்திலிருந்து 1587 மீட்டர் உயரத்தில் உள்ளது. இது மாகாணத் தலைநகரான பெசாவர் நகரத்திற்கு வடக்கே 247.6 கிலோ மீட்டர் தொலைவில் உள்ளது.  
## தட்ப வெப்பம்
# சுவாபி மாவட்டம்

## மாவட்ட நிர்வாகம்
சுவாபி மாவட்டம் 4 தாலுகாக்கள் கொண்டது.அவைகள்:  
- சுவாபி தாலுகா
- தோபி தாலுகா
- லகோர் தாலுகா
- ரசார் தாலுகா

### மாகாண சட்டமன்றத் தொகுதிகள்
இம்மாவட்டத்திலிருந்து கைபர் பக்துன்வா மாகாணச் சட்டமன்றத்திற்கு 5 உறுப்பினர்களை தேர்தல் மூலம் தேர்வு செய்து அனுப்பிகிறது.
# மார்தன் மாவட்டம்



**மார்தான் மாவட்டம்** (**Mardan District**),பாகிஸ்தான் நாட்டின் வடக்கில் உள்ள கைபர் பக்துன்வா மாகாணத்தின் 36 மாவட்டங்களில் ஒன்றாகும்.இதன் நிர்வாகத் தலைமையிடம் மார்தான் நகரம் ஆகும். பஷ்தூ மொழியில் மார்தான் எனில் *வீரமான மனிதர்கள்* என்று பொருள். இம்மாவட்டத்தின் தலைமையிட நகரமாக மார்தான் அருகே தக்த்-இ-பாகி எனுமிடத்தில் சிதைந்த நிலையில் பௌத்த கட்டிடங்கள் உள்ளது. மேலும் சமால் கார்கி பௌத்த தொல்லியல் களம் உள்ளது.  

## அமைவிடம்
மார்தன் மாவட்டத்தின் வடக்கில் இதன் வடக்கில் புனேர் மாவட்டம் மற்றும் மாலகண்ட் மாவட்டம், கிழக்கில் சுவாபி மாவட்டம் மற்றும் புனேர் மாவட்டம், தெற்கில் நவ்செரா மாவட்டம், மேற்கில் சார்சத்தா மாவட்டம்]] மற்றும் மாலகண்ட் மாவட்டம் எல்லைகளாக உள்ளது.  
## புவியியல்
காபுல் ஆறு பாயும் மார்தன் மாவட்டத்தின் வடகிழக்கில் மலைப்பகுதிகளும், தென்மேற்கில் சமவெளி தரைகளும் கொண்டது.  

## மக்கள் தொகை பரம்பல்
2017 பாகிஸ்தான் மக்கள்தொகை கணக்கெடுப்பின்படி மார்தன் மாவட்ட மக்கள் தொகை 23,73,399 ஆகும். அதில் ஆண்கள் 12,01,122 மற்றும் பெண்கள் 11,72,215 ஆக உள்ளது. இம்மாவட்ட மக்களில் 81.45%% விழுக்காட்டினர் கிராமப்புறங்களில் வாழ்கின்றனர். எழுத்தறிவு 56.81% ஆக உள்ளது. பஷ்தூ மொழி 98.25% விழுக்காட்டினர் பேசுகின்றனர். சிறுபான்மை சமயத்தவர்கள் பேர் உள்ளனர்.  
### சமயம்
**மார்தன் மாவட்டத்தில் சமயம்**

| சமயம் | மக்கள் தொகை (1941) | விழுக்காடு (1941) | மக்கள் தொகை (2017)

* மார்தன் தாலுகா
* தக்த் பாய் தாலுகா
* கட்லாங் தாலுகா
* ருஸ்தம் தாலுகா
* காரி கபுரா தாலுகா

== தேசிய சட்டமன்றம் & மாகாணச் சட்டமன்றத் தொகுதிகள் ==
இம்மாவட்டத்திலிருந்து பாகிஸ்தான் தேசிய சட்ட சபைக்கு 4 தொகுதிகளும், கைபர் பக்துன்வா மாகாணச் சட்டமன்றத்திற்கு 9 தொகுதிகள் கொண்டுள்ள்து.
== இதனையும் காண்க ==
* தக்த்-இ-பாகி (பௌத்த தொல்லியல் களம்)
* ஜமால் கார்கி (பௌத்த தொல்லியல் களம்)
* மார்தான் |
| --- | --- | --- | --- |
# கியோமட்சு மாட்சுபரா

**கியோமட்சு மாட்சுபரா** (Kiyomatsu Matsubara)(松原 喜代松)(பிப்ரவரி 10, 1907 – திசம்பர் 12, 1968) என்பவர் சப்பான் நாட்டினைச் சேர்ந்த கடல்சார் உயிரியலாளர், மீனியலாளர் மற்றும் நீர் நில ஊர்வனவியலாளர் ஆவார்.  

ஹியோகோ பிரிபெக்சரில் பிறந்த கியோமட்சு சகாமோட்டோ, கியோமட்சு மாட்சுபரா கியோட்டோ பல்கலைக்கழகத்தின் மீன்வளத் துறையின் முதல் பேராசிரியராகவும், மீன் முறைமை பற்றிய ஆய்வினை சப்பானின் ஆராய்ச்சியினை துவங்கியவராகக் கருதப்படுகிறார். 1930களின் முற்பகுதியில் இவர் தனது பெயரை "மாட்சுபரா" என்று மாற்றினார். இவர் தனது ஆராய்ச்சியை முதன்மையாகத் தேள் மீன் மீது கவனம் செலுத்தினார். பல புத்தகங்கள் மற்றும் அறிவார்ந்த கட்டுரைகளை இவர் வெளியிட்டுள்ளார். முதலை சுறா *(சூடோகாரியாசு கமோகரை)* உட்படப் பல புதிய வகை மீன்களை இவர் விவரித்தார்.  

*பத்திராஜா மட்சுபராய்* <small>(இசியாமா, 1952)</small> மற்றும் *தசுயாடிசு மட்சுபராய்* <small>மியோசி, 1939</small> ஆகிய கதிர் மீன்கள் இவரது பெயரால் பெயரிடப்பட்டுள்ளன.  

## மேலும் பார்க்கவும்

- வகை:கியோமட்சு மட்சுபராவின் பெயரிடப்பட்ட டாக்சா